### Beslutning

Silje Møller, Naja Jepsen, Jarl Mortensen, Curt Frandsen, Gustav Johnsen og Mike Bruun kunne tiltræde indstillingen i overensstemmelse med Magistratens anbefaling.

 Richard Holm tog forbehold med henblik på en nærmere drøftelse i byrådsgruppen.

Ella Christiansen af veje fra offentlig til privat fællesvej med henblik på harmonisering af serviceniveauet.

### Resumé

Det blev med budget 2015-2018 vedtaget, at der skal ske en harmonisering af serviceniveauet på vejene i kommunen, så grundejerne i [adresse] får ens vilkår, uanset hvor i kommunen de bor. Alle partier i byrådet bortset fra Liberal Alliance stod bag vedtagelsen.

 Konkret betyder det, at en række veje omklassificeres fra offentlig til privat fællesvej.

 Baggrunden er, at der i dag er forskel på, hvordan i øvrigt ensartede veje er klassificeret. Disse forskelle er historiske og stammer fra de enkelte vejes status i kommunerne før kommunesammenlægningerne i 1962 og 1970.

 Harmoniseringen sker med udgangspunkt i de principper, der gælder for nye boligområder, hvor veje, som overvejende betjener de tilstødende ejendomme, klassificeres som private fællesveje.

 ”Lov om offentlige veje m.v.” fastlægger de nærmere procedurer for omklassificering, herunder krav til vejenes tilstand.

 Istandsættelsen af veje til overdragelse som privat fællesvej vil ske i den normale prioritering af vedligeholdelse og samordnes med ledningsejerne. Vejene vil typisk blive omklassificeret efter endt gravearbejde. Derved sikres det, at vejene er i bedst mulig stand ved overdragelsen. Vejenes tilstand på overdragelses-tidspunktet vil være væsentligt over de lovmæssige krav

 Omklassificeringen giver grundejerne øget indflydelse på serviceniveau og indretning af vejen. Grundejere, der ønsker at oprette vejlaug, vil endvidere som forsøg få mulighed for at få indflydelse på istandsættelsen af deres vej.

### Indstilling

At 1)  Byrådet bemyndiger Teknik og Miljø til at offentliggøre udpegede veje efter de i bilag 1 nævnte kriterier samt igangsætte proces med henblik på endelig omklassificering.

### Sagens forløb

26-01-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-01-2017 Magistraten
Fremsendes til [adresse] med bemærkning, at Magistraten i mødet den 30. januar 2017 anbefaler, at byrådet tiltræder Magistratsafdelingen for Teknik og Miljøs indstilling af 18. januar 2017.

 Kristine Jeppesen tog forbehold.

 Borgmester Åbjørn Christoffersen deltog ikke i sagens behandling.
 22-02-2017 [adresse]
Fremsendes til Teknisk Udvalg til behandling i henhold til beslutning i byrådets møde den 22. februar 2017.
 27-02-2017 Teknisk Udvalg
Sagens behandling udsat.
 Der eftersendes notat til udvalget.
 06-03-2017 Teknisk Udvalg
Silje Møller, Naja Jepsen, Jarl Mortensen, Curt Frandsen, Gustav Johnsen og Mike Bruun kunne tiltræde indstillingen i overensstemmelse med Magistratens anbefaling.

 Richard Holm tog forbehold med henblik på en nærmere drøftelse i byrådsgruppen.